กสิกรไทยคาดเงินบาทสัปดาห์หน้า 31.40-31.80 บาท/ดอลลาร์สหรัฐ
กสิกรไทยคาดการณ์ภาวะตลาดเงินบาทสัปดาห์หน้าแกว่งในกรอบ 31.40-31.80 บาท/ดอลลาร์สหรัฐ จับตาประชุมเฟด
28 เม.ย. 2561

กสิกรไทยคาดการณ์ภาวะตลาดเงินบาทสัปดาห์หน้าแกว่งในกรอบ 31.40-31.80 บาท/ดอลลาร์สหรัฐ จับตาประชุมเฟด ศูนย์วิจัยกสิกรไทย คาดการณ์เงินบาทสัปดาห์หน้า  (30 เม.ย.-4 พ.ค.)  โดยธนาคารกสิกรไทยประเมินกรอบการเคลื่อนไหวของเงินบาทที่ 31.40-31.80 บาทต่อดอลลาร์ฯ โดยจุดสนใจของตลาดน่าจะอยู่ที่ผลการประชุมนโยบายการเงินของเฟด (1-2 พ.ค.) ส่วนข้อมูลเศรษฐกิจสหรัฐฯ ที่สำคัญ ได้แก่ ตัวเลขการจ้างงานนอกภาคเกษตร ตลอดจนข้อมูล PMI ภาคการผลิตและภาคบริการเดือนเม.ย. รวมถึงรายได้-รายจ่ายส่วนบุคคล และดัชนี Core PCE Price Index เดือนมี.ค. นอกจากนี้ ตลาดอาจรอติดตามข้อมูล PMI เดือนเม.ย. ของอีกหลายๆ ประเทศด้วยเช่นกัน